Babamunini kana babamudiki (father's younger brother) zvinoreva munin'ina wababa nyakubereka. Mukutaura wekupfupisa vamwe vanoti bamunini kana bamudiki. Murume akaroora munin'ina wemukadzi wako anodanwa kunzi babamudiki zvakare. Murume akaroora munin'ina waAmai vako anodanwa kunzi babamudiki zvakare. Murume akaroora mwana wehanzvadzi yaAmai vako anodanwa kunzi babamudiki. Murume akaroora mwana wehanzvadzi yemukadzi wako anodanwa kunzi babamudiki zvakare. MaZulu vanoti ubaba omncane (father's younger brother) kureva babamunini. Mamwe mazwi: ubaba omukhulu (father's elder brother) kureva babamukuru. VaLenje vanoti wunini (smallness; fewness, thinness; lack) kureva hushoma; hutete; kana kushayiwa. VaKikuyu vanoti nini kana nyinyi (small) kureva ndiki kana mudiki. VaBemba vanoti nini (little) kureva: duku. VaZigula vanoti tate mdodo kureva babamunini. VaKikuyu vanoti baba munyinyi kana babawakeri (n. uncle) kureva babamunini.